இது 2006,2007,2008 கால கட்டங்களில் நடந்த விஷயம். என்னுடைய சொந்த மாநிலமான ஜம்முவில் ஒரு நிலம் வாங்க நினைத்தேன். நான் இது சம்பந்தமாக, ஒரு அதிகாரியை தொடர்பு கொண்ட போது, நீங்கள் ஜம்முவில் நிலம் வாங்க முடியாது என்றார். ஏனென்றால், எனக்கு அப்பொழுது மலையாளி ஒருவருடன் திருமண முடிந்து இருந்தது. அவர் என் முன்னாள் கணவர். அவர் உயிருடன் இல்லை. நான் அப்பொழுது ஒரு விதவை. இருந்தும் என்னால் அங்கு நிலம் வாங்க முடியவில்லை. நான் 2006,2007,2008 இந்த மூன்று வருடங்களும் தொடர்ந்து முயற்சி செய்தேன். ஆனால் 370வது சட்டப் பிரிவின்படி நான் ஜம்முவில், வெளி மாநிலத்தை மணந்தவள் என்ற 'ஒரேயொரு காரணத்தால்’ நிலம் வாங்கும் உரிமையை இழந்து விட்டதாக கூறினார்கள். எனது குழந்தைகளும் வாங்க முடியாது என்ற நிலை இன்றும் உள்ளது. என்னுடைய தோழி, காஷ்மீரியை மணந்தாள். அவளுக்கு நிலம் வாங்க அனுமதி உள்ளது. அவளது குழந்தைகளுக்கும் அந்த உரிமை உள்ளது.